Document ID: /roh_data/filtered/fineweb-2-filterrobots_roh.jsonl.gz/13562

News
Studis MINT
La nova publicaziun da l’Uffizi federal da statistica rapporta da las studentas e dals students che frequentan studis cun ils roms da MINT (matematica, informatica, scienza natirala, tecnica). Ella dat ina survista statistica da las plazzas da studi e davart l’origin dals students e lur mobilitad.
e²change 2017 - Identitad digitala en la furmaziun
La dieta «e²change» dad educanet² ha lieu ils 31 da matg. Sper inputs e workshops nua ch’il diever da la plattafurma d’emprender stat en il center, sa deditgescha la sesida plenara dal tema da l’identitad digitala en la furmaziun. L’occurrenza sa drizza a tut ils utilisaders dad educanet².
MELANI: chaussas colliadas a l’internet
Il rapport semestril da MELANI s’occupa per gronda part da las chaussas colliadas a l’internet. Adina dapli apparats da la vita quotidiana èn colliads cun la rait, però na s’empatschan ils producents memia pauc dals aspects da la segirezza da datas. Il rapport dat latiers infurmaziuns e cussegls.
PISA: Scolars svizzers cuntents
Il nov studi da PISA mussa che las scolaras ed ils scolars svizzers da 15 onns èn pli cuntents che giuvenils da la medema vegliadetgna en auters pajais. En cumparegliaziun passenta la giuventetgna svizra er damain temp en la rait. Mobing è però er tar nus in grond problem.
Sa mover en il mund virtual
Persunas d’instrucziun da scolas professiunalas e gimnasis ch’instrueschan ils roms informatica, fisica u matematica pon retrair qua gratuitamain diversas unitads d’instrucziun. Las lecziuns sensibiliseschan las scolaras ed ils scolars per ils ristgs dal cyberspace.
TecDay ad Uster
Organisà da la Scola chantunala ad Uster en collavuraziun cun la SATW, porscha il «TecDay» als 470 scolars passa 34 moduls da la direcziun informatica, matematica e scienza. Mintga modul cuzza 90 minutas ed è manà d’ina persuna che deriva da la pratica. Uschia vegn il gust per la tecnica sveglià.
Agenda
Open Education Day 2017
29.04.17 / FHNW, Brugg-Windisch
Questa ediziun s’interessescha, tranter auter, als aspects giuridics liads a l’Open Educational Resources, al lernstick a Winterthur, al LibreOffice Online sco er ad alternativas tar Facebook e WhatsApp. En lavuratoris ed en preschentaziuns curtas vegn infurmà davart Good Practice e novs trends.
Di svizzer dal dretg per la protecziun da datas
01.06.17 - 02.06.17 / Universitad da Fribourg
Organisà da la facultad da dretg da l’Universitad da Fribourg è il tema da questa occurrenza «Digitalisierung und Schutz der Privatsphäre - Zur Steuerungsfähigkeit der traditionellen Rechtsgrundsätze: Analyse und Perspektiven».
WSIS 2017
12.06.17 - 16.06.17 / Genf
Il World Summit on the Information Society Forum è la pli gronda reuniun annuala da la Community «ICT e svilup». Tar questa occurrenza vegn discutà davart la rolla dad ICT per cuntanscher las finamiras per in svilup persistent.
Conferenza davart l’acquisiziun IT 2017
15.08.17 / Universitad da Berna, Berna
Il Center da retschertga davart la persistenza digitala da l’Universitad da Berna sa drizza cun questa occurrenza ad acquisiturs, cussegliaders, giurists ed auters spezialists che sa fatschentan cun l’acquisiziun dad IT. Las preschentaziuns ed ils referats derivan perquai da la pratica.
Dieta d’experts ICT e furmaziun
22.08.17 / UniS Berna, Berna
La transfurmaziun digitala stat en il center da la dieta «furmaziun ed ICT» a Berna. Experts porschan invistas en ils process da midaments digitals en la scola ed en la furmaziun.